Vancleave Lower Elementary School Rating Detail / Grades PK-2 - Vancleave, MS - NeighborhoodScout
VANCLEAVE LOWER ELEMENTARY Test Scores (No Child Left Behind Tests)
Popular neighborhoods near VANCLEAVE LOWER ELEMENTARY Matriekuitslae: Pak die druk só aan | Maroela Media
Matriekuitslae: Pak die druk só aan
Argieffoto (Foto: JESHOOTScom/Pixabay)
Oor net meer as ŉ week word die uitslae vir die 2019-matriekeksamen aangekondig en matrikulante kan nou behoorlik die spanning voel knyp. Sommige wonder of hulle gaan deurkom en ander bekommer hulle of hulle genoegsaam presteer het om keuring te kry vir ŉ bepaalde kursus. Matrieks sal teen 8 Januarie vrae op dié antwoorde hê.
Nola Payne, ŉ onderwyskenner verbonde aan die Instituut vir Onafhanklike Onderwys, verskaf ŉ paar wenke aan ouers en matrikulante oor hoe om die spanningsvolle aanloop tot die aankondiging van die matriekuitslae te hanteer.
“Angstige ouers en voogde het dit nodig om ŉ tree terug te neem en verseker dat hul kommer oor wat mag kom, nie spanning in die huis veroorsaak nie,” sê Payne. “Dis belangrik om te onthou dat matriekuitslae nie ŉ persoon vir ewig definieer nie en dat baie mense sukses behaal ondanks swak resultate. Van dié wat fantasties presteer het, vaar weer nie te waffers nie omdat hulle nie op die goeie resultate voortbou nie.”
Sy sê ouers en leerders moet onthou dat dit nie die einde van die wêreld is om matriek te druip nie. Leerders kan steeds die volgende roetes volg om matriek te slaag of hul punte te verbeter:
Lê aanvullende eksamens later in die jaar af.
Keer terug skool toe, al is dit ŉ ander skool of instansie, om matriek oor te skryf.
Voltooi matriek deur afstandsleer.
Dié leerders wat wel geslaag het, maar nie die nodige punte behaal het om aan ŉ universiteit te studeer nie, kan inskryf vir ŉ hoër sertifikaat of diploma aan ŉ hoër instelling vir onderwys, wat jou uiteindelik toegang gee tot ŉ graadkursus. “Dít is veral ŉ goeie opsie vir dié wat nie kans sien om weer matriek te skryf nie, maar graag vir ŉ graad wil studeer,” sê Payne.
Dié opsie is beskikbaar vir enigiemand wat matriek slaag met vrystelling vir ŉ hoër sertifikaat.
Payne sê dit is egter noodsaaklik dat leerders wat dié roete volg, seker maak dat die instelling waar hulle inskryf, behoorlik geregistreer en geakkrediteer is om die kursus aan te bied.
Sy sê dat ŉ hoër sertifikaat in onder meer besigheidsbeginsels en -praktyk, inligtingstegnologie en ondersteuningsdienste óf geleentheidsbestuur kandidate toegang tot ŉ BCom- of BA-graadkursus kan bied.
“So, terwyl jy wag vir die uitslae, neem tyd om jou opsies te oorweeg. Onthou, dit maak nie saak wat gebeur nie, jy is steeds in staat tot sukses,” sê Payne.
Die Instituut vir Onafhanklike Onderwys is een van die grootste instellings vir privaat onderwys in Suid-Afrika en deel van die ADvTECH-groep.
Nuwe hoop vir Wuppertal wink in 2020
Toeriste ŉ dag ná Kersfees aangeval, beroof